Davlat xizmatlari portali yarim millionta murojaatni qabul qildi

Yagona interaktiv davlat xizmatlari portali 500 mingdan ortiq murojaatlarni qabul qildi, deya xabar bermoqda “Gazeta.uz” portal statistikasiga tayanib.

 Skrinshot: Yagona interaktiv davlat xizmatlari portali
Yagona portal 2013-yil 1-iyulda aholi va biznesning davlat organlari bilan o‘zaro hamkorligini osonlashtirish maqsadida ishga tushirilgan edi.
Statistikaga ko‘ra, davlat organlariga portal orqali murojaat qilganlarning 42 foizini jismoniy shaxslar tashkil qildi. 31,5 mingdan ziyod murojaat yoki barcha murojaatlarning 6 foizi portal call-markazi orqali qoldirilgan.
Yagona portal orqali nafaqat murojaatlarni qoldirish, balki davlat organlari rahbariyati qabuliga yozilish ham mumkin.